open-index/open-wikipedia-markdown huggingface dataset:
Abdul-Halim Sadulajev

**Abdul-Halim Sadulajev** (2. kesäkuuta 1966 Argun, Tšetšeno-Ingušetia – 17. kesäkuuta 2006 Argun, Tšetšenia), tunnettiin myös nimellä šeikki **Abdul-Halim**, koko nimeltään šeikki **Abdul-Halim Abu-Salamovitš Sadulajev** (Шейх Абдул-Халим Абу-Саламович Садулаев), oli Tšetšenian vastarintajohtaja ja tunnustamattoman Itškerian tšetšeenitasavallan presidentti.

## Elämä ennen presidenttiyttä
Nuoruudessaan Abdul-Hamil opiskeli Tšetšenian johtavien teologien opetuksessa ja osallistui aktiivisesti islamilaiseen työhön kotiseudullaan. Hän mm. toimi uskonnonopettajana. 
Ablud-Halim opiskeli Tšetšenian yliopistossa filologiaa, mutta sodan syttyminen esti hänen valmistumisensa. Hän puhuu sujuvasti tšetšeeniä, venäjää ja arabiaa.

Ablud-Halim osallistui  Ensimmäiseen Tšetšenian sotaan. Ensimmäisen ja Toisen Tšetšenian sodan välillä hän piti televisiossa islamilaisia saarnoja ja toimi Jamaatin, islamilaisen sotilasneuvoston johtajana kotikaupungissaan Argunissa. Hän myös piti uskonnollisia luentoja ympäri Tšetšeniaa ja toimi hetken aikaa Argunin moskeijan imaamina. Vuonna 1999 presidentti Aslan Mashadov nimitti hänet jäseneksi šarialakia säätävään komissioon.

Toisessa Tšetšenian sodassa Ablud-Halim toimi kotikaupunkinsa aseellisten joukkojen johtajana.

Hänet nimitettiin kapinallisten johtoon edeltäjänsä Aslan Mashadovin 8. maaliskuuta vuonna 2005 tapahtuneen murhan jälkeen. Ennen presidentiksi nimittämistään Sadullajev oli hyvin vähän tunnettu kotimaansa ulkopuolella.

Tšetšeenilähteiden mukaan vuonna 2003 venäläiset spetsnaz-joukot kidnappasivat Abdul-Halimin vaimon, ja FSB (KGB:n seuraaja) tappoi hänet.

## Näkemykset
Sadullajev tuomitsi terrorismin sekä siviileihin kohdistuneet panttivankikaappaukset ja sotatoimet, eikä ryhtynyt kyseisenkaltaisiin toimiin johtajakaudellaan. 

Sadullajev ei kuitenkaan suoranaisesti ottanut kantaa Šamil Basajeviin ja hänen toimiinsa. Hän mainitsi haluavansa säilyttää pienen tšetšeenikansan vastarinnan yhtenäisyyden miehittäjää vastaan, eikä loitontaa välejä kehenkään tai pakottaa ketään toimimaan vastoin tahtoaan. On epäselvää, kuinka suurta kannatusta Sadullajev nautti kansan keskuudessa, ja onkin esitetty epäilyksiä, että todellinen valta olisi ollut Basajevin käsissä. Venäjän federaation virallisen kannan mukaan Sadullajev oli ääri-islamilainen wahhabisti.

## Kuolema
Sadulajev tapettiin Tšetšenian poliisin erikoisoperaatiossa Argunissa. Hänen lisäkseen iskussa kuoli toinen tšetšeenikapinallinen ja yksi tiedusteluagentti. Tšetšenian tasavallan pääministerin Ramzan Kadyrovin mukaan tšetšeenisissit eivät ikinä tule toipumaan iskusta. Hänen sanomansa mukaan sissit olivat suunnitelleet iskua heinäkuun G8-kokoukseen. 

Sadulajevin kuoltua hänen paikkansa presidenttinä otti Doku Umarov. Kuukauden kuluttua Sadulajevin kuolemasta myös Šamil Basajev tapettiin.

## Lähteet

## Aiheesta muualla
*Sadullajevin Radio Free Europe/ Radio Libertylle antaman haastattelun suomennos Suomi–Tšetšenia-seuran sivuilla
*BBC:n juttu Sadullajevista
Leena Lehtolainen

**Leena Katriina Lehtolainen** (s. 11. maaliskuuta 1964 Vesanto) on suomalainen kirjailija, joka on tullut tunnetuksi erityisesti poliisi Maria Kalliosta kertovasta kirjasarjastaan, josta tehtiin myös MTV3:lla esitetty televisiosarja *[[Rikospoliisi Maria Kallio]]* (2003) sekä niin ikään MTV:n C More-suoratoistopalvelussa esitettävä *[[Maria Kallio (televisiosarja)|Maria Kallio]]* (2021).

## Ura
Lehtolaisen esikoisteos *Ja äkkiä onkin toukokuu* (1976) julkaistiin hänen ollessaan vasta 12-vuotias. Lehtolainen valmistui ylioppilaaksi vuonna 1985, filosofian kandidaatiksi 1988 ja lisensiaatiksi 1995. Hän opiskeli Helsingin yliopistossa kotimaista kirjallisuutta. Lisensiaatintutkimuksessaan *Vanhaa, uutta, lainattua ja sinistä* hän tutki geneeristä repertuaaria ja intertekstuaalisuutta Eeva Tenhusen dekkarituotannossa. Ennen tutkijaksi ryhtymistä Lehtolainen työskenteli Tapiolan kuoron intendenttinä vuosina 1988–1990. Vuodesta 1991 Lehtolainen on ollut vapaa kirjailija.

Lehtolainen on myös kirjoittanut kolumneja lehtiin sekä julkaissut muitakin kaunokirjallisia teoksia kuin dekkareita. Hänen teoksiaan on käännetty 29 kielelle. Lehtolaisen teokset ovat suosittuja varsinkin Saksassa.

Lehtolaisen tekstiin on sävelletty Pojat-yhtyeen albumilla *[[Ketä sä rakastat]]* julkaistu kappale ”Saatanan Sheena”.

## Yksityiselämä
Lehtolainen on ollut vuodesta 1987 lähtien naimisissa tutkija Mikko Lensun kanssa. Heillä on kaksi lasta.

## Tuotanto
''Helsingin Sanomien'' kriitikko Pertti Avolan mukaan Maria Kallio -kirjat ovat ”tasalaatuisia poliisiromaaneja poliisin työstä ja perhe-elämästä sekä suomalaisesta yhteiskunnasta” kun taas Henkivartija-sarjan romaanit ovat ”kansainvälisiä trillereitä muistuttavaa toiminnallisempaa jännitystä”. 

### Maria Kallio
* 
* 
* 
* 
* 
*  
* 
* 
* 
* 
* 
* 
* 
* 
* *Turmanluoti*. Helsinki: Kirjakauppaliitto, 2018. . (Kirjan ja ruusun päivän ilmaiskirja 28.4.2018.)
* 
* 

### Hilja Ilveskero -sarja
* 
* 
* 
* 
* 
* 

### Muita
* 
* 
* 
* 
* 
* 
* 
* 
* 
* 
* 
* 

### Nuortenkirjat
* 
* 

### Lisäksi
* *Maria Kallio Extra. Kevyttä ja vakavaa Leena Lehtolaisen komisariosta.* Toimittaneet Hannu Harju ja Ismo Loivamaa. Helsinki: Tammi, 2013. 

## Palkintoja
* Vuoden johtolanka -palkinto 1997 teoksesta *Luminainen*
* Espoo-mitali 1997
* Vuoden johtolanka 1998 esseekokoelmasta *Murha pukee naista*
* Suuren Suomalaisen Kirjakerhon tunnustuspalkinto 2000
* Espoon kaupungin taidepalkinto 2000 
* Kirjapöllö-palkinto 2002
* Ehdokas pohjoismaisen Lasiavain-palkinnon saajaksi 2003 
* Svenska Folktingetin (Suomenruotsalaiset kansankäräjät) Päivää God dag -diplomi 2004
*Vuoden urheilukirja -palkinto vuonna 2010 teoksesta *Taitoluistelun lumo* (Kaisa Viitasen kanssa)
*Pro Finlandia -mitali 2020

## Lähteet

## Aiheesta muualla
* Leena  Lehtolainen DekkariNetissä 
* Jegorow, Sirpa: Leena Lehtolainen toi jännityskirjallisuuteen vahvan naisnäkökulman Ylen Elävä arkisto. 12.9.2007.
* Leena Lehtolainen ja ramopunk  Ramopunk.com.
* Leena Lehtolainen vie uuden sankarittarensa Venäjälle Kirjastokaista-video. 24.10.2009.
* Leena Lehtolainen 375 humanistia -sivustolla 25.3.2015, Helsingin yliopiston humanistinen tiedekunta
Progenies of the Great Apocalypse

**Progenies of the Great Apocalypse** on norjalaisen sinfonista black metalia soittavan Dimmu Borgirin ensimmäinen single, joka on julkaistu albumilta Death Cult Armageddon.

Kappaleessa vierailevana laulajana toimii Immortal-yhtyeen keulahahmo Abbath.
Claude Simon

**Claude Simon** (10. lokakuuta 1913 Antananarivo, Ranskan Madagaskar – 6. heinäkuuta 2005 Pariisi) oli Nobel-palkittu ranskalainen kirjailija. Hän tuli tunnetuksi ranskalaisen niin sanotun uuden romaanin merkittävimpänä edustajana.
 
Simon opiskeli Pariisissa, Oxfordissa ja Cambridgessa. Hän taisteli toisessa maailmansodassa sotilaana ja otti myöhemmin osaa vastarintaliikkeeseen. Simon kirjoitti myös *[[Tel Quel]]* -lehteen. Nobelin palkinto hänelle myönnettiin vuonna 1985.

## Teokset
* *Le Tricheur*, Paris: Sagittaire, 1945
* *La Corde raide*, Paris: Minuit, 1947
* *Gulliver*, Paris: Calmann-Levy, 1952
* *Le Sacre du printemps*, Paris: Calmann-Levy, 1954
* *Le Vent: tentative de restitution d’un retable baroque*, Paris: Minuit, 1957
* *L’herbe*, Paris: Minuit, 1958
* *La Route des Flandres*, Paris: Minuit, 1960
* *Le Palace*, Paris: Minuit, 1962
* *Histoire*, Paris: Minuit, 1967
* *La bataille de Pharsale*, Paris: Minuit, 1969
* *Orion aveugle*, Geneva: Skira, 1970
* *Les Corps conducteurs*, Paris: Minuit, 1971
* *Triptyque*, Paris: Minuit, 1973
* *Lecon de choses*, Paris: Minuit, 1975
* *Les Georgiques*, Paris: Minuit, 1981
* *La Chevelure de Bérénice*, Paris: Minuit, 1983
* *Discours de Stockholm*, Paris: Minuit, 1986
* *L’invitation*, Paris: Minuit, 1987
* *L’Acacia*, Paris: Minuit, 1989
* *Le jardin des plantes*, Paris: Minuit, 1997
* *Le tramway*, Paris: Minuit, 2001
* *Œuvres*, Paris: Gallimard, 2006*, (Bibliothèque de la Pléiade)

===Suomennetut teokset===
* *Flanderin tie* (*La Route des Flandres*, 1960); suom. [[Olli-Matti Ronimus]] ja [[Pentti Holappa]], Tammi 1963 Sarja: Keltainen kirjasto, 55
* *Loistohotelli* (*Le palace*, 1962); suom. Olli-Matti Ronimus ja Pentti Holappa, Tammi 1965 Sarja: Keltainen kirjasto, 69
* *Georgica* (*Les Géorgiques*, 1981); suom. [[Jukka Mannerkorpi]], Helsinki: Otava 1984  Sarja: Otavan kirjasto
* *Ruoho* (*L'herbe*)); suom. Jukka Mannerkorpi, Helsinki: Otava 1986  Sarja: Otavan kirjasto
* *Historia* (*Histoire*, 1967); suom. Jukka Mannerkorpi, Helsinki: Otava 1989  Sarja: Otavan kirjasto
* *Akaasia* (*L'Acacia*, 1989); suom. Jukka Mannerkorpi, Helsinki: Otava 1992  Sarja: Otavan kirjasto
* *Tuuli. Yritys barokkityylisen alttaritaulun uudelleen koostamiseksi* (*Le Vent*, 1957); suom. Jukka Mannerkorpi, Helsinki: Otava 2007  Sarja: Seitsentähdet
* *Raitiotie* (*Le Tramway'', 2001); suom. Jukka Mannerkorpi, Helsinki: Otava 2008 

## Lähteet

## Aiheesta muualla
* Teokset
Jugoslavian kansanarmeija

**Jugoslavian kansanarmeija** ( ja , lyh. JNA, , lyh. JLA) oli kommunistijohtoisen Jugoslavian liittovaltion asevoimat.

Toisen maailmansodan aikainen partisaaniliike, 1941 perustettu *Jugoslavian kansan vapautusarmeija* muuttui *Jugoslavian armeijaksi* 1945, kunnes 1951 nimeksi tuli Jugoslavian kansanarmeija. Sitä pidettiin viidenneksi suurimpana eurooppalaisena armeijana. Kalusto oli enimmäkseen Neuvostoliitosta, muun muassa T-55-panssareja. Aseita hankittiin myös Yhdysvalloista ja muista Pohjois-Atlantin sopimusjärjestön maista. Jugoslavialla oli itselläänkin aseteollisuutta, joka tuotti esimerkiksi lentokoneita ja miehistönkuljetusvaunuja. Kansanarmeijalla oli runsaasti tykistöä, panssareja ja lentokoneita.

Sosialistisen Jugoslavian loppuaikoina, vuodesta 1985 lähtien kansanarmeijaa alettiin muuttaa palvelemaan vain Serbian sosialistisen tasavallan (v:sta 1990 Serbian tasavalta) etuja, muiden Jugoslavian tasavaltojen sijaan. Slovenian itsenäisyyssodassa vuonna 1991 armeija yritti estää maan irtautumisen Jugoslaviasta. Kansanarmeija myös tuki kapinallisia serbijoukkoja Kroatian (1991&ndash;1995) ja Bosnia-Hertsegovinan sisällissodissa (1992&ndash;1995). Kansanarmeijan taistelukyky oli kuitenkin vain murto-osa läntisten armeijoiden taistelukyvystä, sillä kansanarmeija ja serbikapinalliset eivät kyenneet murtamaan monien piirittämiensä kaupunkien, kuten Vukovarin puolustusta.

Jugoslavian kansanarmeija purkautui, kun sosialistiseen Jugoslaviaan jäljelle jääneet Serbia ja Montenegro muodostivat vuonna 1992 uuden valtion eli Jugoslavian liittotasavallan, jolle koottiin myös uusi armeija, Jugoslavian asevoimat.
Mike Dirnt

**Mike Dirnt** (oik. **Michael Ryan Pritchard**, s. 4. toukokuuta 1972 Berkeley, Kalifornia, Yhdysvallat) on yhdysvaltalainen muusikko. Hänet tunnetaan parhaiten Green Day -yhtyeen basistina.

## Nuoruus
Dirntin äiti oli heroiiniaddikti, joka antoi lapsensa adoptoitavaksi. Dirntin adoptiovanhemmat erosivat tämän ollessa seitsemänvuotias, joten lapsuus kului kahden kodin välillä.  Dirntilla on myös siskopuoli, Myla.

Dirnt tapasi Billie Joe Armstrongin, Green Dayn tulevan keulahahmon, ollessaan viidennellä luokalla. He alkoivat soittaa yhdessä, ja 15-vuotiaana Dirnt vuokrasi huoneen Armstrongien luota. Myöhemmin Dirnt asui punkkareiden kommuunissa (kokemus on ollut innoituksena kappaleelle ”Welcome To Paradise”) ja ansaitsi rahansa toimimalla kokkina koulun ohessa.

## Ura
Dirnt soittaa basson lisäksi kitaraa, farfisaa ja rumpuja, sekä laulaa Green Dayn taustoja.  Hän on lisäksi kirjoittanut yhtyeelle muutaman kappaleen (esimerkiksi ”J.A.R.”, ”Nobody Likes You”, ”Governator” ja ”Ha Ha You’re Dead”). Dirnt vaikuttaa/on vaikuttanut Green Dayn lisäksi yhtyeissä The Frustrators, Screeching Weasel, Crummy Musicians, Squirtgun, Foxboro Hot Tubs ja The Network.

## Yksityiselämä
Dirnt on ollut kahdesti naimisissa. Hänellä on myös kolme lasta: tytär Estelle Desiree (s. 1997) ensimmäisen vaimonsa Anastacian kanssa, sekä poika Brixton Michael (s. 2008) ja tyttö Ryan Ruby Mae (s. 2010) pitkäaikaisen tyttöystävänsä Brittney Caden kanssa. Pari meni naimisiin 14. maaliskuuta 2009.

## Lähteet
Apataki

**Apataki** on atolli Ranskan Polynesiassa, Tyynellä valtamerellä. Se kuuluu Tuamotu-saarten saariryhmään. Ensimmäinen eurooppalainen näki atollin vuonna 1722. James Cook kävi Apatakilla vuonna 1774. Atollin suurin kylä on Niutahi. Atollilla on muun muassa lentokenttä. 

Apataki on yksi saariryhmänsä suurimpia atolleja. Se on karkeasti ottaen neliön muotoinen ja pinta-alaltaan yli 745 neliökilometriä. Atollin saarien yhteismaapinta-ala on noin 20 neliökilometriä.

## Lähteet
Cocktail

**Cocktail** voi tarkoittaa ainakin seuraavia:

* cocktail, juomasekoitus eli drinkki
* *[[Cocktail (elokuva)|Cocktail]]*, elokuva vuodelta 1988
* *[[Cocktail-lehti|Cocktail]]*, suomalainen pin-up-lehti vuosilta 1945–1974
* cocktailtilaisuus eli cocktailkutsut, seurustelutilaisuus, jossa nautitaan seisaaltaan cocktaileja
Dalj

**Dalj** on kylä Itä-Slavoniassa Kroatiassa Osijekista itään. Se on miltei Serbian ja Kroatian rajalla. Kylässä oli vuonna 2011. Kansallismieliset Serbit valtasivat Daljin Kroatian sodassa elokuussa 1991, ja surmasivat siellä vankeja. Insinööri ja matemaatikko Milutin Milanković on syntynyt kylässä.

## Lähteet
Huttin kieli

**Hutt** () on Tähtien sota -elokuvasarjassa esiintyvä keinotekoinen kieli. Huttin kieli on huttien äidinkieli ja ympäri Tähtien sodan maailmaa puhuttu yleiskieli. Se perustuu osittain inkojen ketšuaan, ja siinä on englantilaisperäistä sanastoa. Kieltä on kuultu *Tähtien sota* -elokuvissa I, II, IV ja VI.

*Tähtien sodan* henkilöistä muun muassa Luke Skywalker osaa huttia. Anakin Skywalker ja Watto juttelevat *[[Star Wars: Episodi I – Pimeä uhka|Pimeässä uhassa]]* paljon huttin kielellä. Sebulba-niminen dug uhkailee Anakinia huttiksi ennen rakettirekikisaa. Kielen yleinen käyttö Tatooinessa johtunee siitä, että sitä äidinkielenään puhuvilla hutteilla, ainakin gangsterijohtaja Jabballa, on planeetalla paljon valtaa.

## Lähteet
Kuopion maalaiskunta

**Kuopion maalaiskunta** () oli Pohjois-Savossa sijainnut Suomen kunta. Lakkauttamisen aikaan se kuului Kuopion lääniin. Kuopion maalaiskunta ympäröi Kuopion kaupunkia joka puolelta. Sen muut naapurikunnat olivat Karttula, Leppävirta, Maaninka, Riistavesi, Siilinjärvi, Suonenjoki ja Vehmersalmi.

## Historia

Vuonna 1925 osia Kuopion maalaiskunnasta liitettiin vastaperustettuun Siilinjärven kuntaan. Kuopion maalaiskunta lakkautettiin vuonna 1969, jolloin Siilinjärveen liitettiin maalaiskuntaan kuuluneet Kehvo ja Väänälänranta. Näitä kahta kylää lukuun ottamatta maalaiskunta liitettiin Kuopion kaupunkiin.

Kuopion maalaiskunnan huomattavin maatila on ollut Haminalahden kartano, jonka omisti vuosina 1769–1910 von Wrightin suku.

Vuoden 1960 taajamarajauksen mukaan Kuopion maalaiskunnan taajamat olivat Jynkkä (564 asukasta), Kurkimäki (373 asukasta), Levänen (663 asukasta) ja Pitkälahti (360 asukasta). Osa Leväsen taajamasta sijaitsi Kuopion kaupungin puolella, ja vastaavasti kaupungin taajamista Julkula ja Särkilahti ulottuivat osittain maalaiskunnan puolelle.

## Kuuluisia kuopionmaalaiskuntalaisia
*A. P. Hämäläinen, kansanedustaja
*Juho Hämäläinen, juristi ja pankinjohtaja
*Vilho Ihalainen, kasvatustieteen professori
*Eino Laitinen, kansanedustaja, kunnallisneuvos
*Eero Lappalainen, päätoimittaja
*Edla Lyytinen, kansanedustaja
*Pekka Niskanen, näyttelijä, tanssija ja teatterinjohtaja
*Erkki Oinonen, Mannerheim-ristin ritari, maanviljelijä
*Emil Penttinen, kultaseppä, yrittäjä ja yritysjohtaja, teollisuusneuvos
*Eino Pitkänen, arkkitehti
*Eino Räsänen, kansanedustaja, herastuomari, sosiaalineuvos
*Ahti Sonninen, säveltäjä
*Martti Välikangas, arkkitehti
*Ferdinand, Magnus ja Wilhelm von Wright, taidemaalariveljekset
*Viktor von Wright, työväenjohtaja

## Lähteet

## Kirjallisuutta
*Kuopion pitäjän kirja
*Kuopion historia 7. Kuopion pitäjän, Kuopion maalaiskunnan ja Riistaveden historia.
Petr Korda

**Petr Korda** (s. 23. tammikuuta 1968 Praha, Tšekkoslovakia) on tšekkiläinen entinen tennispelaaja.

Korda aloitti ammattilaisuransa vuonna 1987. Hän voitti ensimmäisen ATP-tason nelinpeliturnauksensa  vuonna 1988 Prahassa (parinaan Milan Srejber) ja kaksinpeliturnauksensa vuonna 1991 Berliinissä.

Korda pelasi urallaan neljä kertaa Grand Slam -turnauksen finaalissa - kahdesti kaksinpelissä ja kahdesti nelinpelissä.

Vuonna 1990 Korda ja Goran Ivanisevic etenivät Ranskan avointen nelinpelin loppuotteluun, mutta hävisivät espanjalaisille Sergio Casalille ja Emilio Sanchezille. 

Vuonna 1992 Korda pelasi Ranskan avointen kaksinpelin finaalissa hallitsevaa mestaria Jim Courieria vastaan häviten suoraan kolmessa erässä (7-5, 6-2, 6-1).

Vuoden 1996 Australian avointen nelinpelin finaalissa Korda ja hänen parinsa Stefan Edberg peittosivat kanadalaisen Sebastien Lareaun ja yhdysvaltalaisen Alex O'Brienin neljässä erässä (7-5, 7-5, 4-6, 6-1).

Korda sai uransa kruunun vuonna 1998, jolloin hän kohtasi Chilen Marcelo Ríosin Australian avointen kaksinpelin finaalissa. Korda hallitsi ottelua alusta loppuun voittaen ottelun lopulta suoraan kolmessa erässä (6-2, 6-2, 6-2) ja saavuttaen uransa ensimmäisen ja ainoan Grand Slam -voiton kaksinpelissä. Voitto nosti hänet maailmanlistan kakkoseksi, mikä jäi hänen uransa korkeimmaksi sijoitukseksi (nelinpelissä hän oli korkeimmillaan maailmanlistan kymmenes).

Muita Kordan uran kohokohtia olivat Grand Slam Cupin voitto vuonna 1993 ja Hopman Cupin voitto vuonna 1994 parinaan Jana Novotná.

Muutamia kuukausia Australian avointen kaksinpelin voiton jälkeen Kordasta tuli ensimmäinen korkean  profiilin tennispelaaja, joka on jäänyt kiinni kiellettyjen aineiden käytöstä. Kordan Wimbledonin tennisturnauksessa pelatun ottelun jälkeen annetusta näytteestä löytyi merkkejä nandrolonin käytöstä, tapaus tuli julki vuoden 1998 lopussa. Myöhemmin hänelle langetettiin vuoden kilpailukielto. Korda ei jatkanut uraansa kilpailukiellon jälkeen ja hänen ammattilaisuransa saldoksi jäi kymmenen ATP-tason turnausvoittoa kaksinpelissä ja kymmenen nelinpelissä.

## Lähteet
Tammerkosken sillalla

**Tammerkosken sillalla** on vuosina 1995–2008 Yle TV2:n kesäohjelmiin kuulunut yhteislauluohjelma. Ohjelmassa paikan päälle kerääntynyt yleisö lauloi juontajan ja orkesterin johdolla vanhoja yhteislauluja ja uusiakin kappaleita. TV-ruudussa pyörivän sanoituksen myötä myös tv-katselijat saattoivat yhtyä lauluun. Joka ohjelmassa oli myös ainakin yksi artistivieras. Ohjelman tunnussävelenä oli samanniminen kansanlaulu. Ohjelmakonsepti muistutti Ruotsin television suosittua kesäohjelmaa *[[Allsång på Skansen]]*.

*Tammerkosken sillalla* -ohjelman vakionauhoituspaikka oli ulkoilmalava Tampereen ydinkeskustan Kirjastonpuistossa, Tammerkosken rannassa. Muutamina kesinä ohjelma lähti kiertueelle ympäri Suomea.

Ensimmäinen ohjelma lähetettiin 9. kesäkuuta 1995 erikoisvieraanaan Joel Hallikainen. Juontajana oli Mikko Alatalo, joka toimi ohjelman isäntänä aina vuoteen 2001 asti.

Kesällä 2002 yhteislaulujen vetäjäksi ryhtyi Turkka Mali, ja vuosina 2003 ja 2004 tehtävässä nähtiin Jukka Kuoppamäki. Ohjelma jäi tämän jälkeen neljän vuoden tauolle, kunnes palasi kesällä 2008. Tällä kertaa juontaja vaihtui joka ohjelmassa, heitä olivat muun muassa Arja Koriseva ja Erkki Liikanen.

Kesällä 2007 TV2:ssa nähtiin ohjelma *Lintsi laulaa*, jonka idea oli sama kuin *Tammerkosken sillalla* -ohjelmassa. *Lintsi laulaa* -ohjelmaa kuvattiin Helsingissä Linnanmäen huvipuistossa. Laulattajina toimi yhtye Jean S.

2010-luvun lopussa Alfa-tv elvytti ohjelmakonseptin Mikko Alatalon juontamana nimellä *Tammerkosken rannalla*. Kanava tuotti myös hengellisen musiikin yhteislauluohjelmaa *Nyt lauletaan!.*

## Juontajat
*Mikko Alatalo (1995–2001)
*Turkka Mali (2002)
*Jukka Kuoppamäki (2003–2004)
*Erkki Liikanen, Juha Lahti, Arja Koriseva, Mikael Konttinen (2008)

## Lähteet

## Aiheesta muualla
*''Tammerkosken sillalla'', 45 minuutin kooste sarjan eri jaksoista, Yle Areena.
Lee Kerslake

**Lee Kerslake** (16. huhtikuuta 1947 – 19. syyskuuta 2020) oli brittiläinen rumpali, joka oli heavy-yhtye Uriah Heepin jäsen. 

## Musiikkiura
Kerslake liittyi Uriah Heepiin marraskuussa 1971 soitettuaan sitä ennen muun muassa The Gods- ja National Head Band -yhtyeissä. Hän erosi Uriah Heepistä lokakuussa 1979. Syynä olivat erimielisyydet kosketinsoittaja-kitaristi-laulaja Ken Hensleyn kanssa. Kerslake palasi uudelleen koottuun Heepiin vuonna 1981. Tämän jälkeen hän pysyi yhtyeen rumpalina aina vuoden 2007 alkuun asti. Uriah Heepistä lähdettyään Kerslake soitti 1980-luvun vaihteessa Ozzy Osbournen kahdella ensimmäisellä studioalbumilla, *[[Blizzard of Ozz]]illa* (1980) ja *[[Diary of a Madman]]illa* (1981). Osbournen vaimo Sharon Osbourne ja Kerslake eivät tulleet toimeen keskenään. Muun muassa tästä syystä Sharon halusi rumpali Tommy Aldridgen liittyvän Ozzyn yhtyeeseen. Basisti Bob Daisley oli jyrkästi eri mieltä. Erottamisen syistä on erilaisia mielipiteitä, mutta Kerslake ja Daisley saivat lähteä "Diary of a Madman" -levyn äänitysten jälkeen. Levyn bändikuvassa esiintyvät Tommy Aldridge ja Rudy Sarzo, vaikka Daisley ja Kerslake soittavat levyllä.

Vuoden 2002 uusintajulkaisut *Blizzard of Ozz*- ja *Diary of a Madman* -levyistä syrjäyttivät kokonaan Kerslaken ja Daisleyn osuudet kappaleissa. Lee Kerslaken rumpujen tilalla kuullaan Mike Bordinin rumputyöskentelyä. Bob Daisleyn bassotyöskentely vaihdettiin Robert Trujillon soitantaan. Kerslaken ja Daisleyn nimet poistettiin myös kappaleiden tekijäluettelosta. Kerslake ja Daisley nostivat oikeusjutun Osbournea vastaan puutteellisten tekijänoikeuskorvausten takia.

Vuonna 2004 Kerslake, Daisley, Deep Purple -kosketinsoittaja Don Airey ja kitaristi Steve Morse sekä Cold Chisel -laulaja Jimmy Barnes perustivat sivuprojektina Living Loud -yhtyeen, joka on julkaissut yhden nimeään kantavan studioalbumin. Yhtye levytti albumille muun muassa niitä Kerslaken ja Daisleyn Ozzy-ajan kappaleita, joista heidän nimensä oli poistettu. Lee Kerslake on osallistunut myös paljon sävellystyöhön kaikissa yhtyeissä, joissa on soittanut.

Uriah Heepin kotisivut ilmoittivat 31. tammikuuta 2007, että Lee Kerslake jättää yhtyeen välittömästi terveysongelmien takia. Kerslake sairasti eturauhas- ja luusyöpää ja kärsi myös reumasta. Joulukuussa 2018 hän sanoi haastattelussa lääkäriensä antaneen hänelle alle vuoden elinaikaa. Kerslake sanoi edelleen toivovansa Ozzy ja Sharon Osbournen antavan hänelle tunnustuksen Ozzyn albumeilla tekemästään työstä. Hän toivoi saavansa itselleen platinalevyt vielä albumeista *Blizzard of Ozz* ja *Diary of a Madman*. Tammikuussa 2019 Kerslake sai viimein platinalevyt Ozzylta. Kerslake kuoli syöpään 73-vuotiaana 19. syyskuuta 2020.

## Lähteet
* Ilmoitus Lee Kerslaken erosta

### Viitteet

## Kirjallisuus
* Jørgen Angel: *The Photobook – Uriah Heep Golden Years – 1974–76 photographed by Jørgen Angel* (Krispin & Eickhoff, 1999) 
* Dave Ling: *Wizards and Demons* (Classic Rock Productions, 2003) 
* Järvinen, Mika: *Easy Livin’: Ken Hensleyn vuodet 1970–1980*. Johnny Kniga, 2013. 

## Aiheesta muualla
* Uriah Heepin kotisivut
* Living Loudin kotisivut
Runonlaulaja

**Runonlaulaja** on henkilö, joka esittää laulurunoja. Alun perin runonlaulajat saivat oppinsa kuuntelemalla muita, jotka osasivat runot ulkoa. Runomitan ansiosta jopa hyvin pitkien runojen mieleenpainaminen on mahdollista. Suomessa ja muualla itämerensuomalaisella kielialueella runonlaulajat käyttivät runomittana kalevalamittaa. Nykyisin elävän kalevalamittaisen runon perinne on lähes katkennut muutamaa poikkeusta lukuun ottamatta. Runonlaulajien runoja on kuitenkin kerätty talteen kirjoitettuun muotoon huomattavasti jo 1800-luvulla, ja siitä syystä on saatu talteen tuhansittain runoja muun muassa Suomesta, Virosta ja Karjalasta.

Itämerensuomalainen runonlaulannan perinne lienee yhtä vanha kuin kalevalamitta, jonka ikää pidetään jopa tuhansina vuosina. On viitteitä siitä, että taitavia runonlaulajia on ennen pidetty tietäjinä ja šamaaneina, eli heidän on kuviteltu omaavan yliluonnollisia voimia. Jo šamaania tarkoittava sana tietäjä kuvaa sitä, että ennen muuta tieto katsottiin keinoksi hallita asioita, yliluonnollisiakin. Runonlaulajalla oli hallussaan tietoa muun muassa asioiden synnyistä eli syntykertomuksia, jotka olivat tärkeitä elementtejä loitsinnassa. Moni talteen kerätty loitsu on säilynyt aiemmin runonlaulajien muistissa. Eräs runonlaulajan nimitys on ollut runoi, joka on viitannut nimenomaan tietäjä-tyyppiseen runonlaulajaan.

## Tunnettuja runonlaulajia

*Jussi Huovinen
*Jehkin Iivana
*Stepan Karhapää
*Vaassila Kieleväinen
*Anna Kivisoo
*Mateli Kuivalatar
*Timo Lipitsä
*Ontrei Malinen
*Iivana Onoila
*Larin Paraske
*Arhippa Perttunen
*Miihkali Perttunen
*Matjoi Plattonen
*Simana Sissonen
*Pedri Shemeikka
*Ondrei Sotikainen
*Elessei Valokainen
*Pekka Kukkonen

## Katso myös
*Runonlaulajan kädet
*Lausunta
*Maari Kallberg

## Lähteet

## Aiheesta muualla
* Anni Tolvanen: Runolaulu – osa muinaisen Suomen arkea ja juhaa. Harmaasudet 4.4.2002.
Palleatyrä

**Palleatyrä** on tyrä, joka syntyy palleassa olevaan aukkoon (vamma, kehityshäiriö tai ruokatorven aukko), kun mahalaukku työntyy aukosta vatsaontelosta rintaonteloon.

Palleatyrät jaetaan kahteen eri luokkaan. Yleisempi on tapaus, jossa ruokatorven ja mahalaukun liitoskohta on liukunut rintaontelon puolelle. Toisessa tapauksessa osa mahalaukun isosta kaarroksesta työntyy rintaonteloon.

## Aiheuttajia

Seuraavat ovat mahdollisia syitä tai osasyitä palleatyrään:
*Lihavuus
*Huono istuma-asento
*Jatkuva yskiminen
*Ulostamisponnistus ummetuksen aikana
*Jatkuva kumartuminen tai raskaiden taakkojen nostaminen
*Perinnöllisyys
*Tupakointi
*Synnynnäiset viat

Länsimaissa palleatyrää esiintyy noin 40 prosentilla iäkkäästä väestöstä, kun Afrikan alkuasukkailla tauti on harvinainen. Luultavasti länsimaisen ruoan vähäkuituisuus aiheuttaa ummetusta, jonka aikana ulostamisponnistuksen yhteydessä lisääntyvä vatsaontelon paine saa aikaan mahalaukun työntymisen rintaontelon puolelle.

## Oireet

Palleatyrä on usein täysin oireeton. Tautiin liittyy kuitenkin joskus närästystä, jota esiintyy yleensä ruokailun jälkeen. Kipu muuttuu voimakkaammaksi, jos potilas menee pitkälleen tai alkaa työskennellä raskaasti. Kipu tuntuu rinnassa ja ylävatsassa. Se voi myös säteillä, selkään, leukaperiin tai hartioihin. Joskus hapanta mahalaukun sisältöä saattaa päästä ruokatorveen, jolloin syntyy ruokatorventulehdus eli esofagiitti.

## Hoito

Potilaan tulisi syödä useita pieniä aterioita päivässä ja välttää tilanteita, joissa vatsaontelon paine kasvaa. Lisäksi kumarassa työskentelyä tulisi välttää, eikä potilas saisi syödä raskaita aterioita kolmea tuntia ennen nukkumaan menoa. Ylipainoisten potilaiden tulisi laihduttaa. Kirurginen toimenpide tulee kyseeseen joidenkin potilaiden kohdalla, vaikka sillä saattaa olla pieniä sivuvaikutuksia, kuten vatsa- ja suolistokaasujen syntymisen lisääntyminen.

## Lähteet
*Peräsalo, Juhani 1995. Sisätautioppi. Porvoo : WSOY.
Temporaali

**Temporaali** on asemaltaan kiistanalainen sijamuoto, joka ilmaisee aikaa. 

Unkarin kielessä temporaalin pääte on *-kor*. Temporaali kuuluu niihin sijoihin, joiden asemaa unkarin kielen sijamuotona (eikä adverbityyppinä) on tiukempien kriteerien mukaan pidetty kyseenalaisena. Se liittyy pelkästään ajankohtaa ilmaiseviin sanoihin (*karácsonykor* ’jouluna’, *pünkösdkor* ’helluntaina’, *a vonat érkezésekor* ’junan saapumisaikaan’, *hétkor* ’seitsemältä’, *hét órakor* ’kello seitsemän’), sen pääte ei noudata vokaalisointua eli sillä ei ole etuvokaalista päätevarianttia, eikä se koskaan kuulu minkään verbirakenteen argumenttikehykseen eli pakollisiin määritteisiin.

Suomen kielessä on pieni joukko aikaa ilmaisevia *-lloin/-llöin*-päätteisiä muotoja (*milloin, jolloin, tällöin, silloin, tuolloin, muulloin)*, joita kieliopinharrastaja Panu Mäkinen on nimittänyt ”temporaalisijaksi”. Suomen ja viron ns. kääpiösijoja eli tietyiltä piirteiltään sijamuotoa muistuttavia adverbityyppejä tutkinut Jussi Ylikoski puolestaan nimittää temporaaliksi ”kääpiösijaa”, jonka päätteenä on *-sin (iltaisin, viikonloppuisin)* ja jota Panu Mäkisen ”adverbisijojen” luettelossa nimitetään ”temporaaliseksi distributiiviksi”. Normaalisti suomen kieliopeissa sekä *-lloin/-llöin-* että *-sin-*päätteiset aikaan viittaavat muodot kuvataan adverbijohdoksina.

## Lähteet
Peribsen

**Peribsen** (alun perin **Sekhemib**) oli muinaista Egyptiä 2. dynastian aikaan vuoden 2700 eaa. tienoilla hallinnut faarao tai mahdollisesti kaksi faaraota.

Peribsen ei ilmeisesti ollut Nynetjerin laillinen perillinen, vaan nousi valtaan muilla keinoin. Hän nousi mahdollisesti valtaan Egyptissä puhjenneen sisällissodan jälkeen. Peribsenin haudassa Abydoksessa kuvataan hänet voittoisana ottamassa vastaan Ylä- ja Ala-Egyptin kuninkaan paikkaa. Peribsen oli ensimmäinen faarao, joka kirjoitti nimensä kartussiin. Kartussilla ympyröity nimi löytyi Sakkarasta löytyneestä sinetistä.

Muista faaraoista poiketen Peribsen otti Horus-nimensä tilalle Seth-nimen, jossa serekhin eteen oli sijoitettu Horus-jumalaa kuvaavan haukan sijasta Seth-jumalaa kuvaava Seth-eläin. Egyptissa näiden jumalten välillä vallitsi ankara kilpailu ja Peribsenin nimenmuutos oli mitä todennäköisimmin poliittinen kannanotto. Jotkut egyptologit (mm. Nicolas Grimar ja Wolfgang Helck) kuitenkin uskovat, että Sekhemib ja Peribsen olivat eri henkilöitä, jotka hallitsivat peräkkäin.

Peribsenin hauta sijaitsee Abydoksessa ja on perinteinen neliskulmainen hauta, joka on ympäröity muurilla. Haudan yhteydestä on löytynyt kaksi steelaa, joissa mainitaan Peribsenin nimi. Oheishautoja lähistöltä ei ole löytynyt.
Les Paul

**Lester William Polsfuss**, taiteilijanimeltään **Les Paul** (9. kesäkuuta 1915 Waukesha, Wisconsin – 13. elokuuta 2009 White Plains, New York) oli yhdysvaltalainen kitaristi ja lauluntekijä. Parhaiten hänet kuitenkin tunnetaan yhtenä tärkeimmistä nykyaikaisen sähkökitaran ja äänitystekniikan kehittäjistä.

Les Paul syntyi Waukeshassa, Wisconsinissa. Hän kiinnostui musiikista kahdeksanvuotiaana ryhtyessään soittamaan huuliharppua. Yritettyään ensin banjon soittoa hän siirtyi kitaraan. 13-vuotiaana Les Paul soitti puoliammattilaisena kitaraa country-yhtyeessä. 1930-luvulla hän työskenteli radiossa jazzmusiikin esittäjänä. Hän julkaisi ensimmäiset levytyksensä vuonna 1936. Les Paul oli tyytymätön 1930-luvun puolivälin sähkökitaroihin, ja alkoi kehittää niitä. Vuonna 1941 hän suunnitteli ja rakensi yhden ensimmäisistä umpirunkoisista sähkökitaroista. 1950-luvulla Les Paul levytti useita vinyylialbumeita, joissa hän säesti jazzlaulajavaimoaan Mary Fordia.

Les Paul oli yksi umpirunkoisen kitaran kehittämisen pioneereista. Hän keksi, että äänen kiertoalttius vähentyi ratkaisevasti eliminoimalla akustinen kaikukoppa suurin piirtein samaan aikaan kuin Leo Fender teki saman havainnon. Hän kehitti kitaran, joka koostui höylätystä kakkosneloslaudasta, johon oli kiinnitetty kaula, talla ja sähköosat.

Les Paul oli myös uranuurtaja moniraitaäänityksen ja useiden kaikuefektien kehittäjänä. Hän keksi muun muassa "Selsync" (Selective Synchronization) -menetelmän, jolla haitallinen aikaero valmiin musiikin ja äänitettävän osuuden suorittamisessa vältetään, kun toisto- ja äänityspäät ovat fyysisesti erilliset. Menetelmässä moniraitainen äänityspää voidaan kytkeä halutulta osin toistopääksi, jolloin aikaero katoaa.

Hän oli koko aikuisikänsä kiinnitettynä Gibsonin kitaratehtaan kehitysosastoon. Les Paulin kehittämä kitara (Gibson Les Paul), joka siis kantaa myös kehittäjänsä nimeä, on tunnetuimpia sähkökitaramalleja maailmassa. Sen runkomalliin perustuvia kitaroita ovat tuottaneet useat kitaranvalmistajat kuten Gibson, Epiphone, ESP ja Tokai Gakki.

Les Paul esiintyi viikoittain vielä 94 vuoden iässä New Yorkissa, Broadwayllä sijaitsevalla Iridium Jazz Clubilla, vaikka nivelreuma oli jäykistänyt kaksi sormea hänen vasemmasta kädestään. Hän soitti Gibson Les Paulia, jossa on vibrakampi ja hänen itsensä käämittämät mikrofonit.

Les Paul oli Steve Millerin (Steve Miller Band) kummisetä. Hän opetti Millerille perussoinnut tämän ollessa 5-vuotias.

Les Paul kuoli 13. elokuuta 2009 keuhkokuumeeseen 94-vuotiaana.

## Levytyksiä
* *The Les Paul Trio*
* *Swingin' South*
* *Lover's Luau*
* *Warm and Wonderful*
* *The World is Still Waiting for the Sunrise*
* *New Sound*
* *[[Les Paul's New Sound Vol. 2|New Sound Vol. 2]]*
* *Hits of Les and Mary*
* *Les Paul Now!*
* *Chester and Lester* - album with Chet Atkins
* *Les Paul & Friends: American Made World Played*

## Singlehittejä
* "Lover (When You're Near Me)"
* "How High the Moon"
* "Vaya Con Dios"
* "Bye Bye Blues"
* "I'm Sitting on Top of the World"

## Lähteet

## Aiheesta muualla

* Les Paulin muistokirjoitus Helsingin Sanomissa
* Rytmimusiikin Syke: Les Paul - Legendaarinen muusikko ja innovaattori
Michael Stich

**Michael Stich** (s. 18. lokakuuta 1968) on saksalainen ammattilaisuransa lopettanut tennispelaaja. 

Stich voitti ensimmäisen kaksinpeliturnauksensa ammattilaisena 26. helmikuuta 1990 Memphisissä Tennesseessä. Hän saavutti uransa kohokohdan seuraavana kesänä Wimbledonin tennisturnauksessa. Hän järkytti tennismaailmaa ensin semifinaalissa, jossa hän voitti hallitsevan mestarin ja maailmanlistan ykkösen Stefan Edbergin neljässä erässä (4-6, 7-6, 7-6, 7-6), ja sitten finaalissa, jossa hän voitti kolminkertaisen Wimbledon-voittajan Boris Beckerin suoraan kolmessa erässä (6-4, 7-6, 6-4).

Vuonna 1992 Stich saavutti huomattavaa menestystä nelinpelissä. Hän voitti viisi erää ja yhteensä viisi tuntia kestäneen Wimbledonin nelinpelin loppuottelun John McEnroen parina. Ottelu pelattiin loppuun maanantaina, päivää myöhemmin kuin turnaus normaalisti loppuu, ja viimeinen erä päättyi luvuin 19-17. Myöhemmin samana kesänä hän voitti Barcelonan olympialaisissa nelinpelin kultaa parinaan Boris Becker. Stich voitti vuonna 1992 myös Grand Slam Cupin, jonka loppuottelussa Michael Chang hävisi suoraan kolmessa erässä.

Vuoden 1993 kohokohta Stichille oli ATP-mestaruusturnauksen voitto. Finaalissa kaatui Yhdysvaltain Pete Sampras. Stich voitti samana vuonna myös sekä Hopman Cupin että Davis Cupin Saksan joukkueessa.

Stich selviytyi vuoden 1994 Yhdysvaltain avoimissa Grand Slam -turnauksen kaksinpelin finaaliin toista kertaa urallaan mutta hävisi Andre Agassille suoraan kolmessa erässä. Hän oli samana vuonna myös voittamassa World Team Cupia Saksan joukkueessa.

Stichin viimeinen esiintyminen Grand Slam -finaalissa tapahtui vuonna 1996, jolloin hän hävisi Ranskan avointen finaalissa niukasti Jevgeni Kafelnikoville. 

Stichin lahjakkuus ja monipuolisuus (hän hallitsi yhtä lailla sekä syöttö-volley-pelin että pelin takalinjalla) tekivät hänestä yhden harvoista pelaajista, jotka ovat onnistuneet voittamaan turnauksia kaikilla alustoilla. Hän voitti ammattilaisurallaan yhteensä 18 kaksinpeliturnausta ja 10 nelinpeliturnausta. Hän oli maailmanlistalla korkeimmillaan sijalla kaksi (vuonna 1993). 

Stich lopetti uransa vuonna 1997. Tämän jälkeen hän on omistautunut suurimman osan ajastaan oman AIDS-säätiönsä (Michael Stich -säätiö, die Michael-Stich-Stiftung) toimintaan. Stich on ollut naimisissa kahdesti, vuodesta 1992 vuoteen 2003 saksalaisnäyttelijä Jessica Stockmannin kanssa ja vuodesta 2005 Alexandra Rikowskin kanssa.

## Grand Slam -finaalit kaksinpelissä
### 1 voitto

### 2 finaalitappiota

## Lähteet

## Aiheesta muualla
* Ylen Elävä arkisto: Michael Stich - Boris Becker 1991
Suzanne Vega

**Suzanne Nadine Vega** (s. 11. heinäkuuta 1959 Santa Monica, Kalifornia) on yhdys­valtalainen folkmuusikko ja laulaja-lauluntekijä. Hänen tunnetuimpia menestys­kappaleitaan ovat olleet säestyksetön ”Tom’s Diner” ja rokkaavampi ”Luka”, molemmat vuodelta 1987.

## Varhainen elämä

Suzanne Nadine Vega syntyi 11.&nbsp;heinäkuuta 1959 Santa Monicassa Kaliforniassa. Hänen vanhempansa erosivat pian Suzannen synnyttyä ja hänen äitinsä meni uusiin naimisiin puerto­rico­laisen kirjailijan kanssa, jolta Suzanne sai suku­nimensä. Perhe muutti New Yorkin Itä-Harlemiin. Vega luki lapsena paljon ja kirjoitti runoja. Hän opetteli soittamaan kitaraa 11-vuotiaana ja kirjoitti ensimmäisen laulunsa 14-vuotiaana.

Vega kävi New Yorkissa taide­lukiota ja opiskeli siellä modernia tanssia.

## Ura

Vega ryhtyi koulun jälkeen hän  muusikoksi. Hän opiskeli englantia Barnard Collegessa ja esiintyi New Yorkissa pienissä klubeissa. Hän teki ensimmäisen levytys­sopimuksensa 1984. Vegan esikois­albumi *[[Suzanne Vega (albumi)|Suzanne Vega]]* (1985) poikkesi folk-musiikin silloisen valta­virran tyylistä ja sai hyvät arvostelut. Hänen musiikillinen tyyli kehittyi edelleen hänen seuraavilla levyillään *[[Solitude Standing]]* (1987), jonka kappaleista ”Luka” ja ”Tom’s Diner” tuli hittejä, sekä *[[Days of Open Hand]]* (1990).

Vega on saanut musiikillisia vaikutteita muun muassa Astrud Gilbertolta, Leonard Cohenilta, Lou Reedilta ja Lotte Lenyalta. Hänelle on tyypillistä suru­mielinen ja mutkaton laulu­tyyli, jossa ei ole vibratoa, ja hänen sanoituksensa ovat kirpeän runollisia ja tiiviitä, mutta eivät suoran poliittisia.

Vegan kappaletta ”Tom’s Diner” (1987) käytettiin MP3-pakkauksen ensimmäisenä referenssi­kappaleena.

## Yksityiselämä

Vuonna 1994 Vega sai ensimmäisen lapsensa Mitchell Froomin kanssa, jonka kanssa hän oli naimisissa 1995–1998.

## Diskografia

;Studioalbumit
* 
* 
* 
* 
* 
* 
* 
* 
* 
* *[[Flying with Angels]]* (2025)

## Lähteet

## Aiheesta muualla

* Kotisivut
Elämänpuu

**Elämänpuu** tarkoittaa seuraavia asioita:

*elämänpuu eli maailmanpuu, useissa kulttuureissa tunnettu myyttinen puu, joka sitoo taivaan ja maan yhteen tai kannattaa taivasta
*Irminsul, saksien maailmanpuu
*elämän puu, muinaisen Lähi-idän kulttuurissa ja Raamatun Genesiksessä tunnettu myyttinen puu, joka antaa kuolemattomuuden
*elämän puu eli Sefirot, juutalaisessa kabbalassa esiintyvä tapa kuvata maailmankaikkeutta
*elämänpuu eli evoluutiopuu, piirros, joka kuvaa elämän kehitystä tai lajien sukulaisuussuhteita
*ihmisen elämänpuu eli nimikkopuu, puu, joka on istutettu jonkun ihmisen elämän vertauskuvaksi
**Elämänpuu*, Christian Jacqin kirjoittama kirja
**Elämänpuu*, Mustarastas-yhtyeen albumi
**[[The Tree of Life]]*, Terrence Malickin elokuva, esitetty tv:ssä nimellä *Elämän puu*.
Jomali

**Jómali** oli islantilaisen Bósin saagan mukaan bjarmien jumala. Saagan mukaan Jómalille oli pystytetty patsas, jolle uhrattiin arvometalleja. Patsaan kaulassa oli kultaketju, päässä kruunu, ja kädessä malja täynnä hopeaa.

Sana Jómali on todennäköisesti sukua suomen sanalle jumala. Bjarmit olivat itämerensuomalainen, mahdollisesti Vienanmeren rannalla asunut kansa. 
## Katso myös
*Jumi
The Hedonistic Imperative

***The Hedonistic Imperative*** (Hedonistinen imperatiivi) on David Pearcen esittämä julkilausuma, jossa hän perustelee tietoisten olentojen kokeman fyysisen ja psyykkisen kärsimyksen poistamista maailmasta muun muassa geenimuuntelun, nanotekniikan ja neurolääketieteen avulla.

Pearce perustelee kantaansa utilitaristisesti siten, että jos onnellisuus oletetaan yhtäläiseksi arvon kanssa, päämääränämme tulisi olla kaiken kärsimyksen poistaminen ja jatkuvan onnellisuuden mahdollistaminen kaikille tietoisille olennoille, mikäli pystymme valitsemaan kuinka paljon kärsimystä ja onnellisuutta aiomme tulevaisuudessa säilyttää.

## Katso myös

* Hedonismi
* Utopia

## Aiheesta muualla

* The Hedonistic Imperative
Ekstropianismi

**Ekstropianismi** tai pelkästään **ekstropia** on transhumanistinen suuntaus, jonka filosofi Max More määritteli *Ekstropian periaatteissa*. Ekstropianismi painottaa erityisesti jatkuvaa kehitystä, itsemuuntelua, käytännöllistä optimismia, älykästä teknologiaa, avointa yhteiskuntaa sekä yksilöllistä ja rationaalista ajattelua.

Ekstropia-sanan määritteli Tom Bell (T. O. Morrow) vuonna 1988 tarkoittamaan eliön tai systeemin älykkyyttä, vitaliteettia, järjestystä sekä halua ja kapasiteettia kasvaa ja kehittyä. Ekstropia on metafora, eikä se siten ole suoraan entropian vastakohta.

## Aiheesta muualla
* Extropy Institute
* Principles of Extropy, Version 3.11, 2003
Falkenbach

**Falkenbach** on saksalainen folk/viking metal -yhtye.

## Historia
Falkenbach perustettiin vuonna 1989, jolloin ensimmäinen demo, *Havamal*, julkaistiin. Demo sisälsi kolme kappaletta folk-musiikkia. Demoa tehtiin vain yhdeksän kappaletta. Vuoteen 1995 mennessä demoja oli tehty kolme: *Skinn Av Sverði Söl Valtiva*, *Læknishendr* ja *Ásynja*.  Bändi aloitti *Havamal* -demoa lukuun ottamatta raa'alla tyylillä black- ja death metal-vaikuttein. Falkenbach on julkaissut 9 demoa, 9 kappaletta kutakin, mutta Laeknishendr -demoa tehtiin 33 kappaletta. Promo '95 -äänitettä tehtiin arviolta 100-200 kappaletta.

Vuonna 1995 alkoivat bändin debyyttialbumin, *[[Firebladen]]*, äänitykset, mutta ne keskeytyivät äänitystavaroiden yhteydessä tulleiden ongelmien takia. *Firebladea* ei koskaan julkaistu ja saman vuoden joulukuussa alkoi ...En Their Medh Riki Fara...-albumin tekeminen.

Markus Tümmersistä, taiteilijanimeltään Vratyas Vakyas (vapaamuotoisesti käännettynä "etsivä kulkija") on julkaistu ainoastaan yksi kuva Falkenbachin ensimmäisen levyn, *...En Their Medh Riki Faran*, sisälehdellä. Painos oli huonolaatuinen, ja levystä tehtiin toinen painos ilman kuvaa. Tümmers asui aikoinaan Islannissa, missä Falkenbach myös perustettiin vuonna 1989. Nykyisin Vratyas Vakyas asuu Düsseldorfissa, Saksassa.

Yhtyeen kappaleiden sanoitukset sisältävät vaikutteita Eddasta, mytologisesta, sankarillisesta ja aforismisesta islantilaisesta runoudesta 1200–1300-luvuilta. Esimerkiksi kappaleen *"Infernum"* sanat ovat peräisin Tacituksen Germania-teoksesta. Sanoitukset käsittelevät Skandinavian Asatru-pakanauskontoa ja sen Vartan-elämänfilosofiaa. Falkenbachin kolmen ensimmäisen levyn nimet on lainattu suoraan alkuperäisestä Eddasta.

Tuemmersilla on myös oma levy-yhtiö, Skaldic Art Productions. Vuonna 2006 Skaldic Art Productions julkaisi *[[An Hommage to Falkenbach]]* -tribuuttialbumin, jota tehtiin 500 kappaletta. Levyllä soittavat mm. Eluveitie, Vinterriket, Hildr Valkyrie.

Falkenbachin kahdella viimeisimmällä levyllä soittavat Tuemmersin lisäksi kolme jäsentä Vindsval-yhtyeestä: *Tyrann* (laulu), *Hagalaz* (kitara) ja *Boltthorn* (rummut).

Yhtyeen logon on tehnyt Christophe Szpajdel.

Yli kahdenkymmenen vuoden uransa aikana Falkenbach ei ole tehnyt ainuttakaan live-esiintymistä.

## Diskografia
**[[...En Their Medh Riki Fara...]]* (1996)
**[[... Magni Blandinn Ok Megintiri...]]* (1998)
**[[Ok Nefna Tysvar Ty]]* (2003)
**[[Heralding - The Fireblade]]* (2005)
**[[Tiurida]]* (2011)
**[[Asa (albumi)|Asa]]* (2013)

**Demot**

* *Havamal* (1989)
* *Laeknishendr* (1995)
* *Promo '95* (1995)
* *Skinn Af Sverði Söl Valtiva...* (1996)
* *Asynja* (1995)

## Aiheesta muualla
*Falkenbachin viralliset sivut
*Metal Archives
*Diskografia
*Lyriikat
Harlan Ellison

**Harlan Jay Ellison** (27. toukokuuta 1934 Cleveland, Ohio – 27. kesäkuuta 2018 Los Angeles, Kalifornia) oli useasti palkittu yhdysvaltalainen kirjailija, joka tunnetaan erityisesti lyhyistä novelleistaan, esseistään ja kritiikeistään. Suurin osa hänen tuotannostaan lasketaan kuuluvaksi tieteiskirjallisuuteen, vaikka hän itse luokittelikin tuotantonsa mieluummin maagiseksi realismiksi tai surrealistiseksi fantasiaksi. Hän kirjoitti kaikki tarinansa Olympia-merkkisillä kirjoituskoneilla. Ellison myös kertoi inhoavansa Internetiä, koska hänen mukaansa se tappaa kirjat. Ellisonilla oli tapana käyttää salanimeä Cordwainer Bird sellaisissa tapauksissa, joissa hän koki, että jokin hänen teoksensa on muokattu tunnistamattomaan muotoon. 

Ellison työskenteli myös konsulttina televisiosarjoissa *[[Pelon rajalla]]* ja *[[Babylon 5]]*, kirjoitti novelleja kirjakauppojen ikkunoissa ja sai potkut Disneyltä ensimmäisenä työpäivänään. Lisäksi hänet tunnettiin ärhäkkäästä luonteestaan. Kerran Ellison nujakoi erään miehen kanssa sillä seurauksella, että tämän lantio murtui. Hän myös lähetti postitse kuolleen eläimen eräälle vihamiehelleen. Hän asui viidennen vaimonsa kanssa Los Angelesissa, Kaliforniassa ennen kuolemaansa. 

Ellisonille myönnettiin Writers Guild of America -palkinto *Star Trek* -sarjan jakson "Rajalta toiselle" alkuperäisestä televisiokäsikirjoituksesta.

Ellison on nimetty yhdeksi tieteiskirjallisuuden Grand Mastereista.

## Novellikokoelmat
**[[A Touch of Infinity]]* 
**[[Children of the Streets]]*
**[[Gentleman Junkie and Other Stories of the Hung-Up Generation]]*
**[[Ellison Wonderland]]*
**[[Paingod and Other Delusions]]*
**[[I Have No Mouth, and I Must Scream]]*
**[[From the Land of Fear]]*
**[[Love Ain't Nothing But Sex Misspelled]]* (fiktiota ja ei-fiktiota)
**[[The Beast that Shouted Love at the Heart of the World]]*
**[[Over the Edge]]*
**[[Partners in Wonder]]* (14 muun kirjoittajan kanssa)
**[[Alone Against Tomorrow]]*
**[[Approaching Oblivion]]*
**[[Deathbird Stories]]*
**[[No Doors, No Windows]]*
**[[Strange Wine]]*
**[[Shatterday]]*
**[[Stalking the Nightmare]]*
**[[Angry Candy]]*
**[[Slippage]]*

## Kirjat
**[[Rumble (kirja)|Rumble]]* (*Web of the City*)
**[[The Sound of a Scythe]]*
**[[Spider Kiss]]* (alun perin *Rockabilly*)
**[[Doomsman]]*
**[[The Starlost #1: Phoenix Without Ashes]]* (Edward Bryantin adaptaatio Ellisonin käsikirjoituksesta TV-sarjan pilottijaksoon)

## Ei-fiktio
**[[Memos from Purgatory]]*
**[[The Glass Teat]]* (esseitä televisiosta, 1968–1970)
**[[The Other Glass Teat]]* (esseitä televisiosta, 1970–1972)
**[[Sleepless Nights in the Procrustean Bed]]*
**[[Harlan Ellison's Watching]]*
**[[An Edge in My Voice]]*
**[[The Harlan Ellison Hornbook]]*

## Lähteet

## Aiheesta muualla

* Ellison Webderland – Virallinen kotisivu
*Urban Legends Reference Pages: Disney (Harlan Ellison)
*
Nimikkopuu

**Nimikkopuu** (joskus myös **elämänpuu**) on ihmistä varten istutettu puu. Puuntaimi istutetaan yleensä jo varhain, joskus jo pian syntymän jälkeen. Puu kuvaa ihmisen elämää ja kukoistusta.

Myös poliitikot tai suurmiehet istuttavat toisinaan nimikkopuun esimerkiksi ulkomaanmatkalla. Tällöin kyse on pelkästään vertauskuvallisesta teosta, johon yleensä ei liity mytologiaa. Puu saattaa kuvata rauhaa tai yhteistyötä.

Joissakin perinteissä uskotaan myös, että nimikkopuun ja ihmisen välillä vallitsee kohtalonyhteys. Nimikkopuun hyvinvointi parantaa myös ihmisen hyvinvointia, kun taas puun vahingoittuminen vahingoittaa myös ihmistä. Pitkäikäisen puun toivotaan pidentävän myös ihmisen elinikää. Joskus nimikkopuuhun on merkitty ihmisen kannalta tärkeitä tapahtumia. Jos ihminen kuolee ennen puutaan, voi puu säilyä ikään kuin muistomerkkinä ihmisestä.

Nimikkopuita tunnetaan monissa kulttuureissa, myös suomenkielisillä.
Italeri

**Italeri** on italialainen 1962 perustettu pienoismallien valmistaja. Italeri valmistaa pienoismalleja muun muassa autoista, lentokoneista, junista, helikoptereista, laivoista ja veneistä.

## Aiheesta muualla
* Viralliset kotisivut
Alfredo Binda

**Alfredo Binda** (11. elokuuta 1902 Italia – 19. heinäkuuta 1986) oli italialainen ammattipyöräilijä, joka luetaan lajin historian parhaiden joukkoon.

Binda syntyi Italiassa, mutta vietti nuoruutensa Nizzassa Etelä-Ranskassa. Hän siirtyi ammattilaiseksi 1922. Kaksi vuotta myöhemmin hänen muuttaessaan Ranskasta Bindalla oli koossa jo 38 voittoa. Hän voitti urallaan Giro d'Italian viisi kertaa, joka on edelleen voimassa oleva ennätys. Sitä ovat myöhemmin sivunneet maanmies Fausto Coppi ja belgialainen Eddy Merckx. Binda keräsi *Girossa* huimat 41 etappivoittoa. Tämän ennätyksen rikkoi lopulta Mario Cipollini vasta vuonna 2003. Alfredo Bindan ylivoimasta 1920- ja 1930-lukujen vaihteessa kertovat hänen kaksi rikkomatonta ennätystään: vuoden 1927 kilpailussa 12 etappivoittoa 15:stä mahdollisesta ja 1929 kahdeksan peräkkäistä etappivoittoa. Maglia rosaa eli johtajan vaaleanpunaista paitaa Binda piti yllään 60:llä etapilla.

Ylivoimaisuutensa takia vuonna 1930 Alfredo Bindalle maksettiin 22&nbsp;500 puntaa (kokonaisvoitosta ja muutamasta etappivoitosta saatavaa palkintorahaa vastaava summa), jotta hän ei osallistuisi Giroon. Binda osallistuikin tuona vuonna Ranskan ympäriajoon ja voittikin kaksi etappia. Vuonna 1933 Binda voitti *[[Vuorten valtias]]* -kategorian eli kilpailun parhaan mäkimiehen tittelistä, josta kilpailtiin tuolloin ensimmäistä kertaa.

Binda loisti myös maailmanmestaruuskilpailuissa: hän voitti maailmanmestaruuden kolme kertaa. Tätä ennätystä ovat myöhemmin sivunneet Rik Van Steenbergen, Merckx ja Óscar Freire. Italian mestaruuden hän voitti neljä kertaa, Giro di Lombardian niin ikään neljästi ja Milano–San Remon kahdesti. Voittoja Binda keräsi kaiken kaikkiaan 115.

Murrettuaan reisiluunsa vuonna 1936 Binda lopetti aktiiviuransa. Hänen uusi roolinsa oli Italian maajoukkueen valmentaja, ja siinä Binda viihtyikin lopulta 22 vuotta.

## Lähteet

## Aiheesta muualla
*cittiglio.va.it/binda, laaja italiankielinen sivusto